ওখা–বেত দ্বারকা সেতু

ওখা–বেত দ্বারকা সেতু হল ভারতের একটি নির্মাণাধীন তার আলম্বিত সেতু, যা কচ্ছ উপসাগরের বেত দ্বারকা দ্বীপ এবং ওখাকে সংযুক্ত করে। সেতুটির মোট দৈর্ঘ্য ২,৩২০ মিটার। এটি কচ্ছ উপসাগরে নির্মিত হচ্ছে।

 ইতিহাস 
সেতু নির্মাণের জন্য অনুমোদন কেন্দ্রীয় পরিবহণ মন্ত্রী নিতীন গডকড়ী ২০১৬ সালে প্রদান করেছিলেন। ভারতের প্রধানমন্ত্রী নরেন্দ্র মোদি ২০১৭ সালের অক্টোবর মাসে ওখা ও বেত দ্বারকার মধ্যে চার লেনের তার-স্থিত সেতুর ভিত্তিপ্রস্তর স্থাপন করেছিলেন।

 স্থাপত্য বৈশিষ্ট্য 
ওখা–বেত দ্বারকা সেতু হল একটি তার-স্থিত সেতু, যা ইস্পাত তোরণ ব্যবহার করে নির্মিত হয়েছে। মোট দৈর্ঘ্য ২,৩২০ মিটার (৭,৬১২ ফুট), সেতুটিতে ৯০০ মিটার (২,৯৫৩ ফুট) দীর্ঘ কেন্দ্রীয় তার- স্থিত অংশ রয়েছে। ডেকটি যানবাহন চলাচলের দুটি পথ সহ যৌগিক ইস্পাত-রিইনফোর্সড কংক্রিট দিয়ে তৈরি। সেতুটির মোট প্রস্থ ২৭.২ মিটার (৮৯ ফুট), প্রতিটি দিকে ২ টি লেন এবং প্রতিটি দিকে ২.৫ মিটার (৮ ফুট) প্রশস্ত ফুটপাথ রয়েছে।

 আরও দেখুন 
 বিশ্বের দীর্ঘতম সেতুর তালিকা
 ভারতে জলভাগের উপরে নির্মিত দীর্ঘতম সেতুসমূহের তালিকা

 তথ্যসূত্র 

বিষয়শ্রেণী:গুজরাতের সেতু
বিষয়শ্রেণী:ভারতের তার আলম্বিত সেতু
বিষয়শ্রেণী:দ্বারকা
বিষয়শ্রেণী:ভারতের সড়ক সেতু
বিষয়শ্রেণী:২০২৪-এ সম্পন্ন সেতু